Document ID: 31990R1915

*****
ΚΑΝΟΝΙΣΜΟΣ (ΕΟΚ) αριθ. 1915/90 ΤΗΣ ΕΠΙΤΡΟΠΗΣ
της 5ης Ιουλίου 1990
για την υπαγωγή των εισαγωγών ορισμένων κατεψυγμένων καλαμαριών στον όρο της τήρησης της τιμής αναγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των αλιευτικών προϊόντων (1), και ιδίως το άρθρο 21 παράγραφος 6, όπως τροποποιήθηκε τελευταία από τον κανονισμό (ΕΟΚ) αριθ. 1495/89 (2),
Εκτιμώντας:
ότι το άρθρο 21 παράγραφος 4 του κανονισμού (ΕΟΚ) αριθ. 3796/81 προβλέπει, μεταξύ άλλων, ότι στην περίπτωση που η τιμή « ελεύθερο στα σύνορα» συγκεκριμένου προϊόντος, που εισάγεται από τρίτη χώρα, παραμένει κατώτερη από την τιμή αναγωγής, επί τρεις τουλάχιστον διαδοχικές ημέρες αγοράς και εφόσον εισάγονται σημαντικές ποσότητες αυτού του προϊόντος, οι εισαγωγές των προϊόντων που απαριθμούνται, μεταξύ άλλων, στο παράρτημα ΙΙ του εν λόγω κανονισμού είναι δυνατόν να υπόκεινται στον όρο ότι η τιμή «ελεύθερο στα σύνορα» είναι τουλάχιστον ίση με την τιμή αναγωγής·
ότι ο κανονισμός (ΕΟΚ) αριθ. 3191/82 της Επιτροπής (3) καθορίζει τις λεπτομέριες εφαρμογής του καθεστώτος των τιμών αναγωγής στον τομέα των αλιευτικών προϊόντων και ιδιαίτερα στον καθορισμό της τιμής «ελεύθερο στα σύνορα» που προβλέπεται στο άρθρο 21 παράγραφος 3 του κανονισμού (ΕΟΚ) αριθ. 3796/81·
ότι, με τον κανονισμό (ΕΟΚ) αριθ. 3959/89 της Επιτροπής (4), καθορίστηκαν, μεταξύ άλλων, οι τιμές αναγωγής για τα καλαμάρια που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81 για την αλιευτική περίοδο 1990·
ότι, κατά τη διάρκεια του 1989 και των πέντε πρώτων μηνών του 1990, διαπιστώθηκε ότι, οι κοινοτικές εισαγωγές καλαμαριών Illex και Ommastrephes κατεψυγμένων, ολόκληρων, μη καθαρισμένων πραγματοποιήθηκαν σε ασυνήθιστα χαμηλές τιμές·
ότι, για τα προϊόντα αυτά, οι τιμές «ελεύθερο στα σύνορα» σημαντικών ποσοτήτων παρέμειναν κατώτερες από τις τιμές αναγωγής επί τρεις διαδοχικές ημέρες·
ότι, δεδομένου ότι το εισαγόμενο προϊόν παρουσιάζει εμπορικά χαρακτηριστικά ανάλογα με το κοινοτικό προϊόν, οι εισαγωγές αυτές επιφέρουν μείωση της τιμής του κοινοτικού προϊόντος, πράγμα που σήμαινε, ιδίως μείωση στην ισπανική αγορά ίση με 50 % της τιμής προσανατολισμού κατά το 1990·
ότι, λαμβανομένου υπόψη του προβλεπομένου ύψους των εισαγωγών αυτών και της τιμής του εισαγόμενου προϊόντος υπάρχει φόβος ότι η κατάσταση αυτή των τιμών θα διατηρηθεί ή θα επιδεινωθεί κατά τους προσεχείς μήνες·
ότι, για να αποφεύγονται οι διαταραχές που οφείλονται σε προσφορές σε ασυνήθηστα χαμηλή, πρέπει να εξαρτώνται οι εισαγωγές των εν λόγω προϊόντων από την τήρηση των τιμών αναγωγής·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η θέση σε ελεύθερη κυκλοφορία στην Κοινότητα καλαμαριών κατεψυγμένων, ολοκλήρων, μη καθαρισμένων, και σε σωλήνα, του γένους Illex και Ommastrephes sagittatus, που υπάγονται στους κωδικούς ΣΟ ex 0307 99 11 και ex 0307 49 51 υπόκειται στον όρο ότι η τιμή «ελεύθερο στα σύνορα» είναι ίση με την τιμή αναγωγής που αναφέρεται στο παράρτημα.
2. Εντούτοις, η παράγραφος 1 δεν εφαρμόζεται για τα προϊόντα για τα οποία παρέχεται η απόδειξη ότι είναι καθ' οδόν προς την Κοινότητα κατά την ημερομηνία έναρξης ισχύος του παρόντος κανονισμού.
Οι ενδιαφερόμενοι αποδεικνύουν στις αρμόδιες τελωνειακές αρχές, χρησιμοποιώντας όλα τα τελωνειακά έγγραφα οδικής σιδηροδρομικής ή θαλάσσιας μεταφοράς ότι έχουν τηρηθεί οι όροι που προβλέπονται στο πρώτο εδάφιο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται μέχρι τις 30 Ιουνίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουλίου 1990.

Labels: 2